Feliratkozás a Járvány hírlevélre Minden hétköznap elküldjük, amit a járványról tudni érdemes. Iratkozz fel, és vigyázzunk egymásra!

Két magyar férfit tartóztattak le a Tények riportja szerint, amiért csatlakozni akartak az ISIS-hez. Az egyiküket, egy 24 éves móri férfit Törökországban, a szíriai határtól 10 kilométerre fogták el, a másikukat még Magyarországon őrizetbe vették, ő akkor indult volna a társa után, ha elkészül az útlevele.

A most elfogott két férfi közül egyik sem volt muszlim, de vannak szakértők, akik szerint most is harcolhat az ISIS oldalán 10-15 muszlim kötődésű magyar fiatal. Erről azonban eddig semmilyen bizonyíték nem került napvilágra.

A móri férfi azt mondta, nem a harcokban akart részt venni, egyszerűen egyedül érezte magát, és úgy gondolta, nem értik meg az emberek. Az ISIS-re azután figyelt fel, hogy látta a szervezet egyik propagandafilmjét a neten, és az alapján úgy érezte, hogy az ISIS otthont és közösséget jelenthetne a számára. (via Origo)